Aneurysma
Aneurysma (-atis, n.) est concameratio vasis sanguinei arterialis circuli maioris sanguinis. Aneurysmata crescere queant, etiam rumpere (aneurysma ruptum) vel dissecare (aneurysma dissecans). Separatur aneurysma spurium (vel falsum vel pseudoaneurysma vocatum) ab aneurysmate vero: modo aneurysmatibus veris damnum omnium tunicarum (intimae, mediae, externae) parietis vasalis observatur. In aneurysmate spurio de consuetudine solum tunicae et intima et media affectae videntur. Aneurysmati dissecanti vulnus tunicae intimae est. Vires formationis aneurysmatis veri sunt geneticae (frequentia familiaris), alia corporis aneurysmata, aetas progressa (in senectute periculum auctius), fumatio, cocainum, insufficientia renalis, hypertensio arterialis. Inveniuntur aneurysmata arteriarum cerebri, aortae (et thoracalis et abdominalis), arteriae renalis. Initio aneurysmata non cum symptomatibus coniuncta sunt. Non raro nullo tempore diagnosis medica facta est. Ruptura vero vel dissectio dolores subito gravissimos contrahant; eae sunt necessitas medica: et diagnosis medica et therapia chirurgica celerrime instituendae sunt.